
Text rozhodnutia
Súd: Krajský súd Bratislava Spisová značka: 8Scud/5/2016 Identifikačné číslo súdneho spisu: 1016200453 Dátum vydania rozhodnutia: 03. 04. 2020 Meno a priezvisko sudcu, VSÚ: JUDr. Michaela Stankociová ECLI: ECLI:SK:KSBA:2020:1016200453.2 Opravné uznesenie Krajský súd v Bratislave v právnej veci navrhovateľa: Z. U., bytom V.ß.V. XX, XXXXX M.-E., M. P. D., proti odporkyni: Sociálna poisťovňa, ústredie, so sídlom Ul. 29 augusta 8-10, Bratislava, o opravnom prostriedku navrhovateľa zo dňa 04.01.2016 proti rozhodnutiu odporkyne č. XXX XXX XXXX zo dňa 10.12.2015, takto r o z h o d o l : I. Krajský súd v Bratislave opravuje záhlavie rozsudku č. k. 8Scud/5/2016-27 zo dňa 05.02.2020 v časti označenia predmetu konania tak, že tento správne znie: „ ...o opravnom prostriedku navrhovateľa zo dňa 04.01.2016 proti rozhodnutiu odporkyne č.: XXX XXX XXXX zo dňa 10.12.2015...“ II. Krajský súd v Bratislave opravuje výrok rozsudku č. k. 8Scud/5/2016-27 zo dňa 05.02.2020 tak, že tento správne znie: „Krajský súd v Bratislave napadnuté rozhodnutie odporkyne č.: XXX XXX XXXX zo dňa 10.12.2015 zrušuje podľa § 250j ods. 2 písm. b), d) Občianskeho súdneho poriadku a vec vracia odporcovi na ďalšie konanie.“ o d ô v o d n e n i e : Dňa 05.02.2020 Krajský súd v Bratislave (ďalej len „súd“) vyhlásil rozsudok č. k. 8Scud/5/2016-27, ktorým napadnuté rozhodnutie odporkyne č.: XXX XXX XXXX zo dňa 10.12.2015 zrušil a vec vrátil na ďalšie konanie. Písomným podaním doručeným súdu dňa 05.03.2020 požiadala odporkyňa o vydanie opravného uznesenia a to z dôvodu, že vo výrokovej časti vyššie uvedeného rozsudku je uvedené nesprávne číslo napadnutého rozhodnutia odporkyne, teda namiesto správneho čísla 610 408 6230 je uvedené nesprávne číslo XXX XXX XXXX. Následne súd z vlastnej činnosti zistil, že aj v záhlaví predmetného rozsudku, konkrétne v časti označenia predmetu konania, je rovnako nesprávne uvedené číslo napadnutého rozhodnutia odporkyne. Dňa 01.07.2016 nadobudol účinnosť zákon č. 162/2015 Z. z. Správny súdny poriadok (ďalej len „SSP“) ktorý nahrádza doterajší zákona č. 99/1963 Zb. Občiansky súdny poriadok (ďalej len „Občiansky súdny poriadok“ alebo „OSP“). Podľa § 491 ods. 1 SSP, ak nie je ďalej ustanovené inak, platí tento zákon aj na konania začaté podľa piatej časti Občianskeho súdneho poriadku predo dňom nadobudnutia jeho účinnosti. Podľa § 492 ods. SSP, konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Nakoľko sa v predmetnom konaní jedná o konanie podľa tretej hlavy piatej časti Občianskeho súdneho poriadku, keďže súd rozhoduje o opravnom prostriedku proti neprávoplatnému rozhodnutiu správneho orgánu, v konaní bude v zmysle vyššie uvedených ustanovení SSP postupovať podľa ustanovení Občianskeho súdneho poriadku. Podľa §164 <https://www.slov-lex.sk/pravne-predpisy/SK/ZZ/1963/99/> OSP, súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd s poukazom na ust. §164 OSP <https://www.slov-lex.sk/pravne-predpisy/SK/ZZ/1963/99/> a vyššie uvedené, nakoľko sa jedná o zrejmú nesprávnosť v písaní, rozhodol o oprave rozsudku súdu č. k. 8Scud/5/2016-27 zo dňa 05.02.2020 tak, ako je uvedené vo výrokovej časti tohto uznesenia. Poučenie: Proti tomuto uzneseniu možno podať odvolanie do 15 dní odo dňa jeho doručenia na tunajší súd, písomne, v dvoch vyhotoveniach. V odvolaní sa má uviesť, ktorému súdu je určené, kto ho podáva, ktorej veci sa týka a čo sleduje, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, musí byť podpísané a datované (§ 42 ods. 3, § 205 ods. 1 OSP)

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2020:1016200453.2 (dáta aktuálne k 12. 11. 2026). Záväzné je znenie zverejnené súdom.




